གཅེར་བུ་པའང་དེ་འདྲ་རེད་འདུགཆོས་ཉམས་ལེན་དང༌།སྡིག་སྤོང་དགེ་སྒྲུབ་ཀྱི་བླང་དོར་བྱས་ནས་རང་ཉིད་གཅེར་བུ་པའི་སྟོན་པའི་གོ་འཕང་མངོན་དུ་བྱེད་ཐུབ་ཀྱི་རེད།འདྲ་པོ་ཞེ་དྲག་རེད་འདུགང་རང་ཚོར་སྟོན་པའི་གོ་འཕང་བརྙེས་པའི་རྒྱུ་རང་ཆས་སུ་ཡོད་པ་རེད།ང་ཚོས་ཁམས་བདེ་བཤེགས་སྙིང་པོ་ཞེས་ཟེར་གྱི་ཡོད་རེད།གཅིག་པ་རང་བཤད་ཡོང་གི་འདུགཁོ་རང་ཚོས་ང་ཚོ་ནང་པ་དང་མཚུངས་པོ་ཞེ་དྲག་ཡོད་པ་རེད་ཅེས་ཟེར་གྱི་འདུག་ལ་འདྲ་པོ་ཡང་འདུགགང་ལྟར་སངས་རྒྱས་པའི་ཆོས་པ་དང་གཅེར་བུ་པའི་ཆོས་པ་གཉིས་ཀྱིས་བདག་ལ་ཐོག་མ་ཡང་མེད།མཐའ་མ་ཡང་མེད་ཅེས་དེ་འདྲ་ཞིག་རེད།འཇིག་རྟེན་བཀོད་པ་པོ་འདོད་མཁན་ཚོས་མཐའ་མ་ཡོད་རེད་དམ་ཟེར་ན།དེ་གསལ་པོ་ཐག་ཆོད་པ་ཞིག་ངས་ཤེས་ཀྱི་མེད།དེ་རྗེས་སུ་སྐད་ཆ་འདྲི་དགོས་ཡོད།དག་ཞིང་ལ་སྐྱེས་ཚར་དུས་དཀོན་མཆོག་གི་དྲུང་དུ་སྐྱིད་པོ་བྱས་ནས་འཇིག་རྟེན་མཐའ་མེད་པ་བྱས་ནས་བསྡད་རྒྱུ་ཡིན་ནམ་ཡང་ན་མེད་པ་ཆགས་ཀྱི་ཡོད་ཤེས་མ་བྱུང༌།གཞན་འཇིག་རྟེན་ཐོག་མ་བཞག་ནས་ཚེ་འདི་རང་འཇིག་རྟེན་བཀོད་པ་པོས་བཀོད་པ་རེད་ཅེས་པ་དེ་ཞེ་དྲག་ཤུགས་ཆེན་པོ་རེད་འདུགལྟ་གྲུབ་དེ་ནུས་པ་ཆེན་པོ་རེད་འདུགསྔོན་མ་ཡེ་ཤུའི་ཆོས་པ་ཡག་པོ་ཞིག་ཡོད་པ་རེད།ཁོ་རང་ལ་ངས་སྐད་ཆ་དྲིས་པ་ཡིན།ཁྱེད་རང་ཚོས་འཇིག་རྟེན་བཀོད་པ་པོ་དཀོན་མཆོག་གིས་བཀོད་པ་དེ་སྐྱེ་བ་སྔ་མ་འདོད་ན་སྐྱོན་ག་རེ་ཡོད་རེད་ཅེས་ལབ་པ་ཡིན།སྐྱེ་བ་སྔ་མ་ཁས་ལེན་གྱི་མ་རེད།ཚེ་འདི་ག་རང་དཀོན་མཆོག་གིས་བཀོད་པ་རེད་ཅེས་ལབ་བྱུང༌།དེ་ཞེ་དྲག་གནད་འགག་ཆེན་པོ་འདུག་བསམ་བྱུང༌།